Hermann Oberth

Hermann Julius Oberth (født 25. juni 1894 i Sibiu, Østerrike-Ungarn, død 28. desember 1989 i Nürnberg, Vest-Tyskland) var en tysk fysiker og rakettpionér som var født i Transilvania. Sammen med russeren Konstantin Tsiolkovskij og amerikaneren Robert Hutchings Goddard deler han tittelen «far av raketteknikken». De såkalte obertheffektene er oppkalt etter ham.

Liv 
Herman Oberth kom fra en transilvansk-saksisk legefamilie. Som toårig flyttet han sammen med familien til Sighișoara, der han gikk på Bergskolen. Etter avsluttet studium der, begynte han å studere medisin i München, men fulgte også forelsninger på Den tekniske høyskolen. I 1914 deltok han i første verdenskrig. 1918 giftet han seg med Mathilde Hummel, som han fikk fire barn med. Samme år fortsatte han medisinstudiet ved Universitetet i Budapest, men fant ut at medisin ikke var hva han hadde lyst å drive med resten av livet. Derfor begynte han i 1919 å studere tekniske fag ved Universitetet i Cluj, Romania, og fortsatte dem i München, Göttingen og Heidelberg. I 1922 ble hans doktoravhandling Die Rakete zu den Planetenräumen («Raketten til planetenes verdensalt») avslått i Heidelberg, ettersom det ikke fantes en kvalisfisert ekspert på området. Han leverte avhandlingen inn ved Universitetet i Cluj og bestod statseksamenen i 1923. Mellom 1923 og 1938 var han, med noen få avbrudd, gymnaslærer i Transilvania.

Tekniske utkast 
I 1917 laget han et utkast til en etanol og oksygen-drevet rakett. I sin bok Die Rakete zu den Planetenräumen (1923) beskrev han i hovedsak alle vesentlige elementer til bygging av flersstegsraketter med flytende drivstoff.

Endelig godkjenning og bruk av rakett-teknologien 
I 1938 fikk Oberth en forskningskontrakt ved Det tekniske Universitetet i Wien, som laget i 1940, etter hans forslag, et rakettprøvefelt i Felixdorf. Samme året flyttet han til Det tekniske universitetet i Dresden og fikk innvilget tysk statsborgerskap neste året. Mellom 1941 og 1943, jobbet Oberth under dekknavnet Fritz Hann ved hærens forskningssenter i Peenemünde, der han også var delaktig, i mindre grad, i utviklingen av V2-missilet. I 1943 kom han i Reinsdorf i nærheten av Wittenberg, hvor han forble frem til slutten av krigen og arbeidet ved utviklingen av en fjernstyrt rakett med fast drivstoff.

Etter krigen 
Fra 1945 av bodde han i Feucht, dit familien hans hadde flyktet allerede under krigen. I 1948 fyttet han til Sveits, der han arbeidet som vitenskapelig konsulent. Mellom 1950 og 1953 arbeidet han for den italienske marinen med utviklingen av fastdrivstoffraketter. Mellom 1955 og 1958 arbeidet han sammen med sin elev Wernher von Braun i Huntsville i Alabama, USA, med rakettutvikling. I 1961 reiste han tilbake til USA, der han arbeidet som rådgivende konsulent for Convair i San Diego, California.

I Feucht, der han bodde, finnes det et romfartsmuseum oppkalt etter ham.

Mellom 1965 og 1967 var han medlem av det nyoprettede partiet Nationaldemokratische Partei Deutschlands, NPD. Hermann Oberth døde den 28. desember 1989 i en alder av 95 år i Nürnberg.

Familie 
Hermann Oberth giftet seg med Mathilde (født Hummel). Paret fikk to døtre og to sønner. Sønnen Julius Oberth (født 1919) ble meldt savnet i 1943, og datteren Ilse Oberth (1924-1944) var rakettekniker. Hun døde den 28. august 1944 på rakettestplassen "Schlier" i konsentrasjonsleiren Redl-Zipf i en eksplosjon umiddelbart etter en A4-motortest. 27 personer døde som følge av eksplosjonen. Sønnen Adolf Oberth (1928-2007) var kjemiker og oppfinner, og han støttet sin far i 1950-årene i utviklingen av drivstoffblandinger for fastbrenselraketter, og jobbet senere i Aerojet i Sacramento, California. Datteren Erna Roth-Oberth (1922-2012) var den som tok seg mest av farens etterlatenskaper.

Priser og utmerkelser 
 19??: Medlem av Coetus Chlamydatorum Schaessburgiensis
 1961: Æresdoktor i Mount Pleasant (Iowa, USA)
 1961: Großes Bundesverdienstkreuz (1961) mit Stern (1985)
 1963: Ehrendoktor Dr. Ing. e.h. der Technischen Universität Berlin
 1969: Æresdoktor i Barcelona
 1969: Wilhelm-Exner-Medaille
 1972: Æresdoktor i Klausenburg
 1984: Æresdoktor av Technische Universität Graz
 1984: Bayerischer Verdienstorden
 1999: En asteroid er oppkalt etter ham: (9253) Oberth
 Det finnes en Hermann Oberth-skole i Medias, Romania
 Det finnes en Hermann Oberth-barnehage og gymnas i București, Romania
 Det finnes et Hermann Oberth-fakultet for ingeniørvitenskap i Sibiu ved Lucian Blaga-Universitetet
 En krater på månens bakside er oppkalt etter Hermann Obertht.
 Reliefportrett i hovedhallen Flyplassen Berlin-Tegel.

Trivia 
 I Science-Fiction-serien Star Trek (bl.a. i filmen Star Trek III) finnes det romskip i Oberth-klassen.

Selskap/Foreninger 
 Deutsche Agentur für Raumfahrtangelegenheiten (DAFRA), som ble grunnlagt i 1952, (siden 1957: Deutsche Raketengesellschaft (DRG) ) ble i 1961 omdøpt til Hermann-Oberth-Gesellschaft, fremmet den romfarttekniske ettervekst, eksperimenterte med raketter og ble i 1993 en del av Deutsche Gesellschaft für Luft- und Raumfahrt – Lilienthal – Oberth e.V. (DGLR).

Verker (utvalg) 
 Die Rakete zu den Planetenräumen. 1923. (Nachdruck: Michaels-Verlag, 1984, ISBN 3-89539-700-8)
 sammen med Franz von Hoefft, Walter Hohmann, Karl Debus, Guido von Pirquet und Willy Ley: Die Möglichkeit der Weltraumfahrt. Allgemeinverständliche Beiträge zum Raumschiffahrtsproblem. Sander, Hachmeister & Thal, Leipzig 1928.
 Wege zur Raumschiffahrt. 1929. (Nachdruck: VDI-Verlag, Düsseldorf, 1992, ISBN 3-18-400755-3)
 Forschung und Jenseits. Baum, Pfullingen 1930.
 Menschen im Weltraum. Neue Projekte für Raketen- und Raumfahrt. 1954.
 Das Mondauto. 1959.
 Stoff und Leben. Betrachtungen zum modernen Weltbild. Der Leuchter – Otto Reichl, Remagen 1959.
 Katechismus der Uraniden. Haben unsere Religionen eine Zukunft? Gedanken aus philosophischen Vorträgen und zum Teil noch unveröffentlichten Schriften. 1966.
 sammen med Henning Eichberg: Mondsucht. Zur Zeitgeschichte der Technik und des okzidentalen Syndroms. Reihe Junges Forum Nr. 2. Deutsch-Europäische Studien, Verlag Deutsch-Europäischer Studien GmbH, Hamburg 1973. (Ein Gespräch der beiden.)
 Politik und Kunst. Deutsche Akademie für Bildung und Kultur, München 1975. (Schriftenreihe der Deutschen Akademie usw., Heft 10)
 Kakokratie, der Weltfeind Nr. 1. Dr. Roth-Oberth, Feucht 1976.
 Pascual Jordan: Begegnungen: Albert Einstein, Karl Heim, Hermann Oberth, Wolfgang Pauli, Walter Heitler, Max Born, Werner Heisenberg, Max von Laue, Niels Bohr. Stalling, Oldenburg 1971, ISBN 3-7979-1934-4.
 Der Weltraumspiegel (Erweiterte Fassung von Menschen im Weltraum) Kriterion, Bukarest 1978.
 Briefwechsel. 2 Bände. Hrsg. Hans Barth. Kriterion, Bukarest 1979, 1984.
 Wählerfibel für ein Weltparlament. Dr. Roth-Oberth, Feucht 1983. (Auszug; PDF; 1,1 MB)
 S. E. Waxmann: Unsere Lehrmeister aus dem Kosmos. Exoarchäologie: Die große Wende. Landes, Isny 1987, ISBN 3-9801403-0-X. Vorwort 1978 von Hermann Oberth, S. 9–12.
 Primer For Those Who Would Govern. West-Art, New York 1987, ISBN 0-914301-06-3. Vorwort B. John Zavrel.

Litteratur 
 Hans Barth: Hermann Oberth – Leben Werk Wirkung. Uni-Verlag Dr. E. Roth-Oberth, Feucht 1985, ISBN 3-924899-00-2.
 Hans Barth: Hermann Oberth. „Vater der Raumfahrt“. Autorisierte Biographie.Bechtle, Esslingen u.a. 1991. ISBN 3-7628-0498-2.
 Alfred Fritz: Der Weltraumprofessor. Hermann Oberth – ein Leben für die Astronautik und das Abenteuer der Raumfahrt. Mit einem Vorwort von Wernher von Braun. Ensslin & Laiblin, Reutlingen 1969.
 Hans Hartl: Hermann Oberth. „Vorkämpfer der Weltraumfahrt“. Autorisierte Biographie. Theodor Oppermann Verlag, Hannover-Kirchrode 1958.
 Rolf Hochhuth: Hitlers Dr. Faust. Tragödie. Rowohlt, Reinbek bei Hamburg 2000, ISBN 3-499-22872-6. Das Theaterstück thematisiert am Beispiel von Hermann Oberths Forschungen das Dilemma des Naturwissenschafters (friedliche und militärische Nutzung der Raketentechnik).
 
 Hans Barth: „Hermann Oberth. Der wirkliche Vater der Weltraumfahrt“, VDI Verlag, Buch­reihe: Technikgeschichte in Einzeldarstellun­gen, Düsseldorf 2008, 313 Seiten, 75 Bilder, ISBN 978-3-18-150052-1
 Michael Kroner: Hermann Oberth. Der Bund der Vertriebenen gratuliert mit dieser Schrift Hermann Oberth, einem der bedeutendsten Pioniere der Raumfahrt zu seinem 90. Geburtstag. Hrsg.: Bund der Vertriebenen – Vereinigte Landsmannschaften und Landesverbände. Bund der Vertriebenen, Bonn 1984. (Arbeitshilfe Bund der Vertriebenen, Vereinigte Landsmannschaften und Landesverbände, Nr. 41.)
 Boris Rauschenbach: Hermann Oberth 1894–1989. Über die Erde hinaus. Eine Biographie. Boris Rauschenbach. Mit einem Vorwort von Ernst Stuhlinger. Aus dem Russischen übersetzt in Zusammenarbeit mit dem Verfasser, bearbeitet von Erna Roth-Oberth und Adolf Oberth. Böttiger, Wiesbaden 1995, ISBN 3-925725-23-7. Deutsche Übersetzung der 1993 in Moskau erschienenen Biographie.

Referanser

Eksterne lenker 
 
 

Tyske oppfinnere
Personer fra Landkreis Nürnberger Land
Personer fra Sibiu
Den bayerske fortjenstorden
Ungarere
Medlem av Det rumenske akademi